
dr.ing. Gheorghe Ciuhandu
R E F E R A T
Privind transmiterea din administrarea Consiliului Local al Municipiului Timişoara în administrarea Spitalului Clinic Municipal Timişoara a imobilelor în care îşi desfăşoară activitatea  şi care fac parte din Domeniul Public al municipiului Timişoara

În baza Hotărârii Guvernului României nr.866/2002 imobilele compuse din construcţii şi terenuri aferente în care îşi desfăşoară activitatea Spitalul Clinic Municipal, au trecut din domeniul privat al Statului şi din administrarea Ministerului Sănătăţii şi Familiei, în domeniul public al municipiului Timişoara şi administrarea Consiliului Local al Municipiului Timişoara.


Preluarea acestor imobile s-a făcut pe bază de protocol încheiat între Spitalul Clinic Municipal şi Consiliu Local Timişoara.

În conformitate cu art.1 alin.1 din Ordonanţa Guvernului nr.70/2002 modificată şi completată, terenurile şi clădirile în care îşi desfăşoară activitatea spitale clinice, sunt parte integrantă din domeniul public al municipiului Timişoara şi se dau în administrarea unităţilor sanitare respective.

Menţionăm că au fost revendicate în baza Legii 10/2001 următoarele imobile: bvd. Take Ionescu nr. 3 – L10/2001 – nesoluţionat; bvd. Mihai Viteazu nr. 26 – L10/2001 – Dispoziţie de respingere – expediat la Ministerul Sănătăţii şi Familiei; Bvd. C.D. Loga nr. 42-44 – L10/2001 – Dispoziţia 2059/29.09.2003 – respingere; str. Mugurilor nr. 1 – L10/2001 – nesoluţionat; str. Carusso nr. 1 - L10/2001 – nesoluţionat.

Având în vedere cele de mai sus, propunem emiterea unei Hotărâri a Consiliului Local care să aprobe trecerea imobilelor prevăzute în anexa la prezentul referat în care îşi desfăşoară activitatea Spitalul Clinic Municipal Timişoara din administrarea Consiliului Local al Municipiului Timişoara, în administrarea Spitalului Clinic Municipal Timişoara. 

